text: РЕГЛАМЕНТ ЗА ИЗПЪЛНЕНИЕ (ЕС) № 954/2013 НА КОМИСИЯТА
  от 4 октомври 2013 година
  за поправка на текстовете на полски и чешки език на Регламент (ЕО) № 828/2009 за установяване на подробни правила за прилагането през 2009/2010-2014/2015 пазарни години на вноса и рафинирането на захарни продукти от тарифна позиция 1701 по преференциални споразумения
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 156 във връзка с член 4 от него,
  като взе предвид Регламент (ЕО) № 1528/2007 на Съвета от 20 декември 2007 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство (2), и по-специално член 9, параграф 5 от него,
  като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (3), и по-специално член 18, параграф 3 от него,
  като има предвид, че:
  (1)
  В текстовете на полски и чешки език на Регламент (ЕО) № 828/2009 на Комисията (4), и по-специално в член 11, параграф 1 от него, е допусната грешка.
  (2)
  Друга грешка е допусната в текста на полски език на същия регламент, и по-специално в част II от приложение I към него.
  (3)
  Тези грешки следва да бъдат поправени, считано от влизането в сила на Регламент (ЕО) № 828/2009. Задължението, което е наложено с член 11, параграф 1 от текстовете на посочения регламент на полски и чешки език на всички титуляри на лицензия за внос на захар, следва да бъде отменено с обратна сила, тъй като то следва да е ограничено само до първоначалния титуляр на лицензията.
  (4)
  Поради това Регламент (ЕО) № 828/2009 следва да бъде съответно поправен.
  (5)
  Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
  ПРИЕ НАСТОЯЩИЯ РЕГЛАМЕНТ:
  Член 1
  Отнася се само за текстовете на полски и чешки език.
  Член 2
  Настоящият регламент влиза в сила на третия ден след публикуването му в Официален вестник на Европейския съюз.
  Прилага се от 14 септември 2009 г.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 4 октомври 2013 година.